


Z A P I S N I K
11.  sjednice Vijeća Gradske četvrti Donja Dubrava,
održane 19. svibnja 2022.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Darijen Belec, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nazočni članovi VMO: Marko Stipić – predsjednik VMO „Ivan Mažuranić“, Ivan Vrgoč – predsjednik VMO Trnava i Ante Ešegović – predsjednik VMO Stari Retkovec
Nazočni gosti: Sanja Paić i Dražen Kaužljar iz Safety.guru Instituta (Institut za promicanje kulture i sigurnosti u prometu
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava, 
Snježana Pehar – stručni referent za rad tijela mjesne samouprave i
Silvestar Smrekar - stručni referent za rad tijela mjesne samouprave.

Predsjedava Trpimir Majcan, predsjednik Vijeća Gradske četvrti Donja Dubrava.
Predsjednik pozdravlja sve prisutne i utvrđuje da je sjednici nazočno svih 15 članova Vijeća te ono može pravovaljano odlučivati. Otvara 11. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 10. sjednice. Budući da primjedbi nije bilo, nakon provedenog glasovanja utvrđuje da je zapisnik jednoglasno prihvaćen.
Predlaže da se iz prijedloga dopune dnevnog reda koji su vijećnici primili prije sjednice izostavi točka 6. „Prodaja zemljišta u vlasništvu Grada Zagreba u Ulici kneza Branimira bb, k.č.br. 8369/1, … - donošenje zaključka o davanju mišljenja“ kako bi se moglo detaljnije razmotriti i donijeti valjano mišljenje. U prijedlog dopune dnevnog reda uvrštena je  točka 8.: „Prijedlog zaključka o davanju suglasnosti Dobrovoljnom vatrogasnom društvu Dubrava za privremeno zatvaranje Vrpoljske ulice za promet“ i točka 10.a)  i 10.b) – davanje mišljenja po čl. 86. Statuta Grada Zagreba, budući da su materijali za te točke zaprimljeni nakon roka za slanje poziva.
A. Penava Pejčinović predlaže  skidanje s dnevnog reda točke 1.: „Osnivanje radnih tijela Vijeća Gradske četvrti Donja Dubrava – donošenje zaključka“. Prijedlog za osnivanje radnih tijela podržava ali smatra da je prijedlog dopune dnevnog reda s tom točkom bilo potrebno dostaviti ranije kako bi vijećnici imali vremena razmisliti o prijedlozima članova tih radnih tijela. 
Predsjednik utvrđuje da se točka 1. može uvrstiti na sljedeću sjednicu, a do tada, nakon konzultacija, predložiti imena vijećnika u pojedina radna tijela. Potom, nakon provedenog glasovanja, utvrđuje da su prijedlozi za brisanje točki 1. i 6. te uvrštenje točke 8. (koja postaje točka 6.) i točki 10.a) i 10.b) koje postaju točke 8.a) i 8.b). jednoglasno usvojeni.  Kako drugih prijedloga nije bilo, nakon provedenog glasovanja utvrđuje da je jednoglasno usvojen

D N E V N I   R E D:

1. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2022.
- predlagatelj: predsjednik Vijeća
2. Prijedlog zaključka o očitovanju o davanju u zakup sportske građevine V. kategorije – Sportsko-rekreacijski centar „Ivan Mažuranić“, Javorinska bb
- predlagatelj: predsjednik Vijeća
3. Prijedlog zaključka o prijedlogu redovitog čišćenja prostora oko Dječjeg kazališta Dubrava i stare tržnice
- predlagatelj: predsjednik Vijeća
4. Prijedlog zaključka o očitovanju o mogućnosti raspolaganja k.č.br. 9578/1 i dr. k.o. Dubrava po zahtjevu društva Vodoopskrba i odvodnja za izgradnju precrpne stanice Klin
- predlagatelj: predsjednik Vijeća
5. Prijedlog zaključka o prijedlogu promjene naziva autobusnog stajališta u Ulici kneza Branimira iz „Štefanovečka“ u „Štefanovečka-studentski kampus“
6. Prijedlog zaključka o davanju suglasnosti Dobrovoljnom vatrogasnom društvu Dubrava za privremeno zatvaranje Vrpoljske ulice za promet
7. Postupanje po zaključcima vijeća mjesnih odbora:
1. Prijedlog zaključka o zahtjevu za postavom bukobrana u Ulici kneza Branimira, kod Gračačke ulice
1. Prijedlog zaključka o prijedlogu postave prometnog znaka prednosti prolaska vozila na spoju ulica Zelenički put i Poljane
1. Prijedlog zaključka o prijedlogu postave prometnog znaka prednosti prolaska vozila na spoju Petrijanečke ulice i ulice II. Trnava
· predlagatelj: predsjednik Vijeća
8. Donošenje zaključaka o davanju mišljenja po članku 86. Statuta Grada Zagreba na: 
1. Prijedlog statutarne odluke o izmjenama i dopunama Statuta Grada Zagreba
1. Prijedlog programa za mlade Grada Zagreba od 2022. do 2025. godine
1. Prijedlog zaključka o donošenju Akcijskog plana energetske učinkovitosti Grada Zagreba za razdoblje 2022. – 2024.
1. Prijedlog zaključka o izmjeni i dopuni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
1. Prijedlog odluke o izmjenama i dopunama Odluke o osnivanju Doma za djecu i odrasle – žrtve obiteljskog nasilja „Duga-Zagreb“
1. Prijedlog odluke o osnivanju Savjeta za socijalnu skrb
- predlagatelj: Stručna služba Gradske uprave
9. Pitanja i prijedlozi 


Ad 1 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2022.
Predsjednik predlaže da dosadašnji domari ostanu i nadalje da Gradski ured može sklopiti ugovore do kraja godine. Pita članove Vijeća imaju li prijedloge promjena domara.
Bez rasprave Vijeće jednoglasno donosi

Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje srpanj – prosinac 2022.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje srpanj – prosinac 2022. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Breza 26 (objekt I) i Aleja javora 23 (objekt II) – domar Željko Ščurić 
1. Objekt MS Resnički gaj, Čulinečka c. 230 – Ružica Štaba 
1. Objekt MS „30. svibnja 1990.“, Vinodolska 23  – domar Zlatko Holenda
1. Objekt MS Trnava, Resnički put 1a – domar Rudolf Pejić
1. Objekt MS Stari Retkovec, I. Retkovec 2a – domar Slobodan Krek

1. Ovaj se zaključak dostavlja Gradskom uredu za mjesnu samoupravu na daljnje
                  postupanje.


Ad 2 - Prijedlog zaključka o očitovanju o davanju u zakup sportske građevine V. kategorije – Sportsko-rekreacijski centar „Ivan Mažuranić“, Javorinska bb
Predsjednik otvara raspravu. Predlaže da Vijeće ne da suglasnost za koncesiju Sportsko-rekreacijskog centra „Ivan Mažuranić“. Predmetni sportski centar održava Vijeće, a od velike je koristi građan
U raspravi sudjeluju M. Božić, I. Totić, A. Kavur, I. Forgač, A. Bošnjaković i A. Penava Pejčinović. 
Po završetku rasprave i nakon provedenog glasovanja predsjednik utvrđuje da je uz 13 glasova „za“ (I. Forgač nije glasovao – trenutno nije u dvorani) donesen

Z A K L J U Č A K
o očitovanju o davanju u zakup športske građevine
V. kategorije – Športsko-rekreacijski centar „Ivan Mažuranić“, Javorinska bb

1. Razmotren je dopis Gradskog ureda za obrazovanje, sport i mlade Klasa: 620-01/22-001/350, Urbroj: 251-07-21/004-22-1 od 26. travnja 2022. kojim je zatraženo očitovanje o suglasnosti za davanje u zakup natječajem Športsko-rekreacijskog centra „Ivan Mažuranić“ u Javorinskoj bb (košarkaško i malonogometno igralište).
1. Vijeće nije suglasno s davanjem u zakup Športsko-rekreacijskog centra pod točkom 1. ovog zaključka budući da Gradska četvrt Donja Dubrava, a naročito Mjesni odbor „Ivan Mažuranić“, nema dostatan broj športskih sadržaja koji bi bili potpuno i pod istim uvjetima dostupni svim građanima što bi se zasigurno narušilo davanjem predmetne športske građevine u zakup. 
1. Vijeće Gradske četvrti redovno brine o održavanju Športsko-rekreacijskog centra te je 2014. godine kroz Plan malih komunalnih akcija financiralo sanaciju zaštitne ograde oko igrališta, bojanje stupova i postavu košarkaške ploče, a u ovoj godini planira uređenje čitavog prostora sa dječjim igralištem koje se nalazi pored košarkaškog i malonogometnog igrališta.
3.     Ovaj Zaključak dostavlja se Gradskom uredu za obrazovanje, sport i mlade na daljnje postupanje.
 

Ad 3 - Prijedlog zaključka o prijedlogu redovitog čišćenja prostora oko Dječjeg kazališta Dubrava i stare tržnice
Predsjednik napominje da je „Možemo“ podnijelo ovaj prijedlog koji smatra opravdanim. Daje riječ A. Penava Pejčinović.
A. Penava Pejčinović pojašnjava prijedlog.
Nakon provedenog glasovanja predsjednik utvrđuje da je uz 13 glasova „za“ donesen

Z A K L J U Č A K
o prijedlogu redovitog čišćenja prostora oko 
Dječjeg kazališta Dubrava i stare tržnice
1. Vijeće predlaže da se prostor oko Dječjeg kazališta Dubrava u Cerskoj ulici kao i prostor stare tržnice uvrste u redovan program ručnog čišćenja jednom tjedno.
2. Prostor oko Dječjeg kazališta Dubrava godinama je komunalno zapušten, naročito  pješački prolaz sa sjeverne strane Kazališta koji spaja Cersku ulicu i staru tržnicu. U Kazalištu se svaki dan održavaju programi za djecu, a navedenim prolazom  prolaze osim posjetitelja Kazališta i stanovnici obližnjih ulica. U blizini je i javna kuhinja pa se prostorom oko Kazališta i stare tržnice kreće veliki broj ljudi.
3. Budući da predmetni prostor nije obuhvaćen Planom čišćenja ulica Podružnice Čistoća, nužno je da se pješački prolaz i prostor oko Dječjeg kazališta Dubrava te površina stare tržnice uvrste u Plan.
4. Ovaj se zaključak dostavlja Zagrebačkom holdingu d.o.o., Podružnici Čistoća na daljnje postupanje.

Ad 4 – Prijedlog zaključka o očitovanju o mogućnosti raspolaganja k.č.br. 9578/1 i dr. k.o. Dubrava po zahtjevu društva Vodoopskrba i odvodnja za izgradnju precrpne stanice Klin
Predsjednik otvara raspravu o Prijedlogu zaključka. Bez rasprave Vijeće uz 13 glasova „za“ donosi
Z A K L J U Č A K
o očitovanju o mogućnosti raspolaganja k.č.br. 9578/1 i dr. k.o. Dubrava
po zahtjevu društva Vodoopskrba i odvodnja d.o.o. za izgradnju precrpne stanice Klin

1. Razmotren je dopis Gradskog ureda za upravljanje imovinom i stanovanje Klasa: 940-01/22-003/122, Urbroj: 251-11-33-1/003-22-7 kojim je zatraženo očitovanje Vijeća o mogućnosti raspolaganja k.č.br. 9578/1 i dr. k.o. Dubrava, radi ishođenja lokacijske dozvole za izgradnju precrpne stanice Klin po zahtjevu društva Vodoopskrba i odvodnja d.o.o.

2. Utvrđuje se da Vijeće Gradske četvrti nema potrebe za predmetnom nekretninom navedenom pod točkom 1., te je suglasno s raspolaganjem na zakonom propisani način. 

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad 5 - Prijedlog zaključka o prijedlogu promjene naziva autobusnog stajališta u Ulici kneza Branimira iz „Štefanovečka“ u „Štefanovečka-studentski kampus“
Predsjednik daje riječ predstavnicima Instituta za promicanje kulture i sigurnosti u prometu -Safety.guru Institut koji su podnijeli zahtjev za promjenom naziva autobusnog stajališta.
Gđa. Sanja Paić i gosp.Dražen Kaužljar pojašnjavaju rad neprofitne udruge Safety guru Instituta i razloge inicijative koju su podnijeli.
U raspravi sudjeluju M. Božić, A. Kavur, N. Horvatić i A. Friganović.
Nakon provedenog glasovanja predsjednik utvrđuje da je uz 13 glasova „za“ donesen

Z A K L J U Č A K
o prijedlogu promjene naziva autobusnog stajališta u Ulici kneza Branimira 
iz „Štefanovečka“ u „Štefanovečka - studentski kampus“



1. Razmotren je prijedlog Instituta za promicanje kulture i sigurnosti u prometu za promjenu naziva autobusnog stajališta u Ulici kneza Branimira iz „Štefanovečka“ u „Štefanovečka - studentski kampus“.
1. Vijeće je, temeljem prethodno utvrđenog mišljenja Vijeća Mjesnog odbora Donja Dubrava,  suglasno s predloženom promjenom naziva autobusnog stajališta pod točkom 1.
1. Ovaj Zaključak dostavlja se Zagrebačkom električnom tramvaju d.o.o. na daljnje postupanje.


Ad 6 - Prijedlog zaključka o davanju suglasnosti Dobrovoljnom vatrogasnom društvu Dubrava za privremeno zatvaranje Vrpoljske ulice za promet
Predsjednik pojašnjava zahtjev DVD-a i otvara raspravu.
Bez rasprave Vijeće uz 13 glasova „za“ donosi

Z A K L J U Č A K
o davanju suglasnosti Dobrovoljnom vatrogasnom društvu Dubrava
za privremeno zatvaranje Vrpoljske ulice za promet

1. Razmotrena je zamolba Dobrovoljnog vatrogasnog društva Dubrava, Zagreb, Vrpoljska 10, za održavanje Dana otvorenih vrata kao dijela programa Dani Dubrave 2022.
1. Vijeće je suglasno s održavanjem  Dana otvorenih vrata Dobrovoljnog vatrogasnog društva Dubrava koji će se održati 4. lipnja 2022. godine u periodu od 9,00 do 17,00 sati. 
1. Vijeće je, radi izvođenja vježbi i radi sigurnosti posjetitelja i sudionika programa Dani otvorenih vrata, suglasno s privremenim zatvaranjem Vrpoljske ulice u periodu navedenom pod točkom 2.
1. Ovaj Zaključak dostavlja se Dobrovoljnom vatrogasnom društvu Dubrava.


Ad 7 - Postupanje po zaključcima vijeća mjesnih odbora:
a) Prijedlog zaključka o zahtjevu za postavom bukobrana u Ulici kneza Branimira, kod Gračačke ulice
Predsjednik otvara raspravu o Prijedlogu zaključka kojim Vijeće traži, temeljem Zaključka Vijeća Mjesnog odbora da se preispita mogućnost postave bukobrana na traženoj lokaciji. Činjenica je da su kuće blizu Branimirove i da je velika buka.
A. Penava Pejčinović predlaže da se u Prijedlog zaključka uvrsti osim bukobrana i „zeleni pojas, odnosno zeleni zid od stabala i grmlja što bi bilo te visine“ a koji bi imao funkciju bukobrana.
U daljnjoj raspravi sudjeluju A. Bošnjaković, predsjednik, M. Božić i N. Horvatić.
Po završetku rasprave predsjednik daje na glasovanje prijedlog A. Penava Pejčinović te Vijeće uz 13 glasova „za“ donosi

ZAKLJUČAK
o zahtjevu za postavom bukobrana u 
Ulici kneza Branimira, kod Gračačke ulice

1. Vijeće, temeljem Zaključka Vijeća Mjesnog odbora Donja Dubrava, predlaže nadležnom Gradskom uredu da razmotri opravdanost zahtjeva stranke Ane Nenadić za postavljanje bukobrana ili „zelenog zida“ (stabla i grmovi) u Ulici kneza Branimira, kod Gračačke ulice.
1. Nadležnom Gradskom uredu predlaže se da po utvrđivanju opravdanosti zahtjeva i mogućnosti realizacije obavijesti Vijeće.
1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


b) Prijedlog zaključka o prijedlogu postave prometnog znaka prednosti prolaska vozila na spoju ulica Zelenički put i Poljane
Predsjednik otvara raspravu o prijedlogu Vijeća Mjesnog odbora Trnava. Bez rasprave Vijeće uz 13 glasova „za“ donosi 
ZAKLJUČAK
o prijedlogu postave prometnog znaka prednosti
prolaska vozila na spoju ulica Zelenički put i Poljane

1. Vijeće je razmotrilo Zaključak Vijeća Mjesnog odbora Trnava usvojen na 11. sjednici, održanoj 21. travnja 2022., kojim se predlaže postavljanje prometnog znaka prednosti prolaska vozila na spoju ulica Zelenički put i Poljane.
2. Nadležnom Gradskom uredu predlaže se da po obavljenom očevidu utvrdi opravdanost prijedloga, donese odgovarajuće rješenje i Vijeće obavijesti o učinjenom.
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

c) Prijedlog zaključka o prijedlogu postave prometnog znaka prednosti prolaska vozila na spoju Petrijanečke ulice i ulice II. Trnava
Predsjednik otvara raspravu o prijedlogu Vijeća Mjesnog odbora Trnava. Bez rasprave Vijeće uz 13 glasova „za“ donosi 

ZAKLJUČAK
o prijedlogu postave prometnog znaka prednosti
prolaska vozila na spoju Petrijanečke ulice i ulice II. Trnava

1. Vijeće je razmotrilo Zaključak Vijeća Mjesnog odbora Trnava usvojen na 11. sjednici, održanoj 21. travnja 2022., kojim se predlaže postavljanje prometnog znaka prednosti prolaska vozila na spoju Petrijanečke ulice i ulice II. Trnava.
2. Nadležnom Gradskom uredu predlaže se da po obavljenom očevidu utvrdi opravdanost prijedloga, donese odgovarajuće rješenje i Vijeće obavijesti o učinjenom.
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

Ad 8 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog statutarne odluke o izmjenama i dopunama Statuta Grada Zagreba
Predsjednik otvara raspravu. Bez rasprave, nakon provedenog glasovanja Vijeće uz 13 glasova „za“ donosi

Z A K L J U Č A K
o davanju mišljenja o Prijedlogu statutarne odluke
o izmjenama i dopunama Statuta Grada Zagreba

1. Vijeće Gradske četvrti Donja Dubrava razmotrilo je Prijedlog statutarne odluke o izmjenama i dopunama Statuta Grada Zagreba te na isti nema primjedbi niti prijedloga.
1. Ovaj će zaključak biti upućen Stručnoj službi Gradske uprave.

Vijećnik I. Totić napušta sjednicu.

b) Prijedlog programa za mlade Grada Zagreba od 2022. do 2025. godine
Predsjednik otvara raspravu. Bez rasprave, nakon provedenog glasovanja Vijeće uz 7 glasova „za“ i 4 glasa „protiv“ donosi

Z A K L J U Č A K
o davanju mišljenja o Prijedlogu programa za mlade
Grada Zagreba od 2022. do 2025.

1. Vijeće Gradske četvrti Donja Dubrava razmotrilo je Prijedlog programa za mlade Grada Zagreba od 2022. do 2025. te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.

Vijećnik H. Tomić dolazi na sjednicu.

c) Prijedlog zaključka o donošenju Akcijskog plana energetske učinkovitosti Grada Zagreba za razdoblje 2022. – 2024.
Predsjednik otvara raspravu. 
D. Belec pojašnjava Prijedlog zaključka. Nakon provedenog glasovanja Vijeće uz 7 glasova „za“ i 6 glasova „protiv“ donosi

Z A K L J U Č A K
o davanju mišljenja o Prijedlogu zaključka o donošenju
Akcijskog plana energetske učinkovitosti Grada Zagreba za razdoblje 2022. – 2024.

1. Vijeće Gradske četvrti Donja Dubrava razmotrilo je Prijedlog zaključka o donošenju Akcijskog plana energetske učinkovitosti Grada Zagreba za razdoblje 2022. – 2024. te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


d) Prijedlog zaključka o izmjeni i dopuni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
Predsjednik otvara raspravu. Bez rasprave, nakon provedenog glasovanja Vijeće uz 13 glasova „za“ donosi

Z A K L J U Č A K
o davanju mišljenja o Prijedlogu zaključka o izmjeni i dopuni Zaključka o pomoći
građanima Grada Zagreba dodjelom novčane pomoći ili subvencijom kamata
na kredite za obnovu nekretnina oštećenih u potresu



1. Vijeće Gradske četvrti Donja Dubrava razmotrilo je Prijedlog zaključka o izmjeni i dopuni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


e) Prijedlog odluke o izmjenama i dopunama Odluke o osnivanju Doma za djecu i odrasle – žrtve obiteljskog nasilja „Duga-Zagreb“
Predsjednik otvara raspravu. Bez rasprave, nakon provedenog glasovanja Vijeće uz 13 glasova „za“ donosi

Z A K L J U Č A K
o davanju mišljenja o Prijedlogu odluke o izmjenama i dopunama Odluke 
o osnivanju Doma za djecu i odrasle – žrtve obiteljskog nasilja „Duga – Zagreb“

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o osnivanju Doma za djecu i odrasle – žrtve obiteljskog nasilja „Duga-Zagreb“ te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


f) Prijedlog odluke o osnivanju Savjeta za socijalnu skrb
Predsjednik otvara raspravu. Bez rasprave, nakon provedenog glasovanja Vijeće uz 13 glasova „za“ donosi

Z A K L J U Č A K
o davanju mišljenja o Prijedlogu odluke o osnivanju
Savjeta za socijalnu skrb

1. Vijeće Gradske četvrti Donja Dubrava razmotrilo je Prijedlog odluke o osnivanju Savjeta za socijalnu skrb te na isti nema primjedbi niti prijedloga.

2. Ovaj će zaključak biti upućen Stručnoj službi Gradske uprave.


Ad 9 - Pitanja i prijedlozi 
Predsjednik daje informaciju članovima Vijeća o održanoj koordinaciji s predstavnicima ViO-a kojom nije zadovoljan. Na njihovoj službenoj stranici, na linku koji je proslijeđen vijećnicima, mogu se naći relevantne informacije vezano uz njihove investicije na području pojedine gradske četvrti. Napominje da se u gradskim četvrtima održavaju sastanci predsjednika Vijeća i predsjednika VMO-a s predstavnicima Čistoće, ViO-a, Zrinjevca i Zagrebačkih cesta na temelju inicijative ovog Vijeća. Za Gradsku četvrt Donja Dubrava zakazan je sastanak 1. lipnja u 16 sati u Područnom uredu Dubrava kojem će prisustvovati predsjednici naših VMO-a i to će biti prilika da tražimo dokaze za izvršenje usluga. Upućuje članove Vijeća da se do tada slobodno obrate sa svojim upitima. 
Ističe kako je prije dva dana uputio dopis Narodnom sveučilištu Dubrava jer nisu Vijeću poslali nikakvu obavijest ili dopis u svezi održavanja Dana Dubrave što smatra nekorektnim. Jučer je došao odgovor ravnatelja Narodnog sveučilišta (koji čita članovima Vijeća) i Program Dana Dubrave.
A. Penava Pejčinović napominje kako su u zadnjih nekoliko mjeseci u nekoliko Gradskih četvrti održane tribine vezane uz izmjene i dopune GUP-a. Budući da je to od velike važnosti pita planira li se održavanje i u našoj Gradskoj četvrti.
Predsjednik ističe kako je bila jedna koordinacija na kojoj su bili predstavnici gradskih ureda koji sudjeluju u izmjenama i dopunama GUP-a i predsjednici vijeća gradskih četvrti, međutim, nije bilo rečeno da će se održavati tribine na tu temu. Ne zna je li to bila inicijativa gradskih ureda ili su ta Vijeća samostalno zatražila održavanje tribina, ali nije problem organizirati. Upit će biti poslan.
M. Božić smatra da Narodno sveučilište Dubrava prilikom organiziranja Dana Dubrave treba uključiti Vijeće kao i do sada, bez obzira što nema financijske konstrukcije. Zasmetao ju je jedan dio programa koji se odnosi na boravak djece u Gradu mladih za što nema uvjeta, a na što se i pisanim putem očitovala. 
A. Kavur pita M. Božić je li stanovnica Trnave jer, koliko mu je poznato, ne stanuje u Baošičkom putu?
M. Božić odgovara da je ovakvo pitanje zadiranje u osobne podatke.
Predsjednik izvješćuje članove Vijeća o današnjem očevidu u Parku T. Ivčića s predsjednikom VMO Trnava i mjesne samouprave na kojem je dogovorena lokacija za postavljanje Viktorijinog zdenca.
A. Bošnjaković predlaže da se od Gradskog ureda zatraži popis zemljišta u vlasništvu Grada na području Gradske četvrti Donja Dubrava kako vlasnici parcela u Vinodolskoj 23 mogli odabrati zemljište u svrhu zamjene sa Gradom.
N. Horvatić napominje da smo dobili odgovor Grada za parcelu u Vrpoljskoj 8 da se Grad Zagreb uknjižio kao vlasnik. Predlaže da se istom Gradskom uredu uputi pitanje što čine da uđu u posjed svog vlasništva tim više što je Vijeće očistilo to zemljište.
A. Kavur smatra da vijećnici u rješavanju tog problema moraju pomoći jer zakonski vlasnici mogu srušiti igralište, ali su već tri godine strpljivi i čekaju.
M. Božić smatra da vijećnici mogu tražiti, ali nemaju što posredovati između Grada i vlasnika.
U daljnjoj rspravi sudjeluju M. Božić, A. Kavur i H. Tomić.
D. Belec smatra da ova rasprava nije konstruktivna i nema smisla.
Predsjednik daje opomenu A. Kavuru i A. Bošnjakoviću.
M. Božić predlaže da se požuri s otkupom zemljišta pri ulazu u Osječku iz ulice Dubrava. Taj ulaz je problematičan.
N. Horvatić napominje da je to u planu za 2022. i da je kao vlasnik pozvan od strane Grada.
Budući da više nije bilo pitanja i prijedloga, predsjednik zaključuje sjednicu u 17,25 sati. 


KLASA: 024-08/22-002/154				
URBROJ: 251-13-11-4-22-8
Zagreb, 19. svibnja 2022.

Zapisnik sastavila:
Snježana Pehar
Predsjednik
Vijeća Gradske četvrti
  Donja Dubrava
[bookmark: _GoBack]                     Trpimir Majcan, prof.

